ଆଇସିଏମ୍ର୍ ଡିଜିଙ୍କ ପରାମର୍ଶ ପରେ, ପ୍ରାଥମିକ ସ୍କୁଲ ଖୋଲିବାକୁ ନିଷ୍ପତ୍ତି ନେବେ କି ସରକାର ? ଚତୁର୍ଥ ସେରୋ ସର୍ଭେ ରିପୋର୍ଟ ଅନୁସାରେ, ବୟସ୍କଙ୍କଠାରୁ ପିଲାମାନଙ୍କର ରୋଗ ପ୍ରତିରୋଧକ ଶକ୍ତି ଅଧିକ ।\nLast updated: 22 July 2021, 11:57 AM IST\nପ୍ରାଥମିକ ସ୍କୁଲ ଖୋଲିବାକୁ ନିଷ୍ପତ୍ତି ନେବେ କି ସରକାର ?\nବୟସ୍କଙ୍କଠାରୁ ପିଲାମାନଙ୍କର ରୋଗ ପ୍ରତିରୋଧକ ଶକ୍ତି ଅଧିକ ।\n୬ରୁ ୯ ବର୍ଷ ପିଲାଙ୍କଠାରେ ସେରୋ ପ୍ରିଭେଲାନ୍ସ ୫୭.୨ ପ୍ରତିଶତ ।\nଭୁବନେଶ୍ୱରଃ ଆଇସିଏମ୍ର୍ ଡିଜିଙ୍କ ପରାମର୍ଶ ପରେ, ପ୍ରାଥମିକ ସ୍କୁଲ ଖୋଲିବାକୁ ନିଷ୍ପତ୍ତି ନେବେ କି ସରକାର ? ଚତୁର୍ଥ ସେରୋ ସର୍ଭେ ରିପୋର୍ଟ ଅନୁସାରେ, ବୟସ୍କଙ୍କଠାରୁ ପିଲାମାନଙ୍କର ରୋଗ ପ୍ରତିରୋଧକ ଶକ୍ତି ଅଧିକ । ୬ରୁ ୯ ବର୍ଷ ପିଲାଙ୍କଠାରେ ସେରୋ ପ୍ରିଭେଲାନ୍ସ ୫୭.୨ ପ୍ରତିଶତ ଓ ୧୦ରୁ ୧୭ ବର୍ଷ କିଶୋରଙ୍କ ମଧ୍ୟରେ ଏହା ୬୧.୬ ପ୍ରତିଶତ ବୋଲି ଜଣାପଡ଼ିଛି । ତେଣୁ ପ୍ରଥମେ ପ୍ରାଥମିକ ସ୍କୁଲ୍, ପରେ ମାଧ୍ୟମିକ ଓ ଉଚ୍ଚ ମାଧ୍ୟମିକ ସ୍କୁଲ ଖୋଲିବାକୁ ପରାମର୍ଶ ଦେଇଛନ୍ତି ଆଇସିଏମ୍ଆର୍ ଡିଜି । ଏହି ପରାମର୍ଶକୁ ଡିଏମ୍ଇଟି ସ୍ୱାଗତ କରିବା ସହ ସର୍ଭେ ରିପୋର୍ଟ ଅନୁସାରେ କେନ୍ଦ୍ର ଗାଇଡ୍ଲାଇନ୍ ପ୍ରସ୍ତୁତ କଲେ ତାକୁ ପାଳନ କରାଯିବ ବୋଲି କହିଛନ୍ତି ।\n୮ ଦିନ ହେବ ମୃତ୍ୟୁ ହେଲାଣି, ହେଲେ ଆମ୍ବୁଲାନ୍ସରେ ପଡ଼ି ରହିଛି ଶବ\nଏହାସହ ରୋଗ ପ୍ରତିରୋଧକ ଶକ୍ତି ଅଧିକ ଥିବାରୁ ଅନ୍ୟମାନଙ୍କୁ ସୁରକ୍ଷିତ କଲା ପରେ ଯାଇ ସ୍କୁଲ ପିଲାମାନଙ୍କୁ ପର୍ଯ୍ୟାୟ କ୍ରମେ ଟିକାକରଣରେ ସାମିଲ କରାଯିବ ବୋଲି ସେ ସୂଚନା ଦେଇଛନ୍ତି । ଅନ୍ୟପଟେ ସେରୋ ପ୍ରିଭେଲାନ୍ସ ଅଧିକ ଥାଇ ବି ତୃତୀୟ ଲହର ଆସିବା ଆଶଙ୍କା ଥିବାରୁ ଆଉ ୨-୩ ମାସ ଅପେକ୍ଷା କରି ଟିକାକରଣ ପରେ ସ୍କୁଲ ଖୋଲାଯାଉ ବୋଲି ମତ ଦେଇଛନ୍ତି ଶିଶୁରୋଗ ବିଶେଷଜ୍ଞ ।\nସ୍କୁଲ ଖୋଲାଯିବା ପୂର୍ବରୁ ସମସ୍ତ ଶିକ୍ଷକ ଓ ସ୍କୁଲ୍ର ଅନ୍ୟ ଷ୍ଟାଫ୍ମାନଙ୍କ ଡବଲ ଡୋଜ୍ ଟିକାକରଣ ଜରୁରୀ ବୋଲି ମଧ୍ୟ ଆଇସିଏମ୍ଆର୍ ଡିଜି ପରାମର୍ଶ ଦେଇଥିଲେ । ତେବେ ରାଜ୍ୟରେ କିନ୍ତୁ ଏନେଇ କୌଣସି ଠୋସ୍ ପଦକ୍ଷେପ ନିଆଯାଇନି । ଏମିତି କି ଆଗାମୀ ୨୬ରୁ ଦଶମ ଓ ଦ୍ୱାଦଶ ଶ୍ରେଣୀ ଖୋଲିବାକୁ ଯାଉଥିବା ବେଳେ ଏଥିପାଇଁ ନିଯୁକ୍ତ ସମସ୍ତ ଶିକ୍ଷକମାନଙ୍କ ଟିକାକରଣ ନେଇ ଏଯାଏଁ କୌଣସି ନିଷ୍ପତ୍ତି ହୋଇନାହିଁ । ସେପଟେ ବିନା ଟିକାରେ ସ୍କୁଲକୁ ପିଲାଙ୍କୁ ପଠେଇବାକୁ ମନା କରିଛନ୍ତି କିଛି ଅଭିଭାବକ । ତେଣେ ଆଗକୁ ସ୍କୁଲ୍ ଖୋଲିବାର ସମ୍ଭାବନା ଥିବାରୁ ଶ୍ରେଣୀ ଗୃହ, କଳାପଟା, ସାଙ୍ଗସାଥୀଙ୍କୁ ଦେଢବର୍ଷ ହେବ ଝୁରୁଥିବା ପିଲାମାନଙ୍କ ମନରେ ଏବେ ଉତ୍ସାହ ।\n୨୬ରୁ ଦଶମ ଓ ଦ୍ୱାଦଶ ଶ୍ରେଣୀ ପିଲାଙ୍କ ପାଇଁ ସ୍କୁଲ୍ରେ ପାଠପଢ଼ା ଆରମ୍ଭ ହେବ । ହେଲେ ସ୍ଥଳ ବିଶେଷରେ ଏହି ନିଷ୍ପତ୍ତିକୁ ଜିଲ୍ଲାପାଳଙ୍କ ଉପରେ ମଧ୍ୟ ନ୍ୟସ୍ତ କରିଥିଲେ ରାଜ୍ୟ ସରକାର । ଏବେ ଆଇସିଏମ୍ଆର୍ ଡିଜିଙ୍କ ପରାମର୍ଶ ପରେ ଆଭିମୁଖ୍ୟ କଣ ହେଉଛି ତାଉପରେ ନଜର ।\nCrime 'ବାହା ହେବାକୁ ପ୍ରସ୍ତାବ ଦେଲି ହେଲେ ସେ ମାନିଳାନି, ତେଣୁ ତଣ୍ଟି କାଟିଦେଲି'\nସ୍ୱାମୀକୁ ଛାଡ଼ି ମୋତେ ବାହା ହେବାକୁ ପ୍ରସ୍ତାବ ଦେଲି । ମୁଣ୍ଡରେ ସିନ୍ଦୂର ଦେଲି । ରାଜି ନହେବାରୁ ଜୀବନ ନେଲି । ଭୁବନେଶ୍ୱର ଭୀମଟାଙ୍ଗି ପ୍ରିୟଙ୍କା ପ୍ରିୟଦର୍ଶିନୀ ହତ୍ୟା ମାମଲାରେ ପୋଲିସ ଆଗରେ ଏଭଳି ଚାଞ୍ଚଲ୍ୟକର...\nCrime ଖୋଲୁଛି ଗୁମର, ବଢ଼ୁଛି ସସ୍ପେନ୍ସ.. ଏବେ ବି ଜଣାପଡ଼ିନି କେମିତି ହେଲା ମୃତ୍ୟୁ\nPolitics ପଞ୍ଜାବରେ ଶକ୍ତି ପ୍ରଦର୍ଶନ କରୁଛନ୍ତି ସିଦ୍ଧୁ, ଅମରିନ୍ଦର ଏବେ ବି ଅସନ୍ତୁଷ୍ଟ\nପଞ୍ଜାବ କଂଗ୍ରେସର ଅଧ୍ୟକ୍ଷ ଭାବେ ନବଜୋତ ସିଂ ସିଦ୍ଧୁ ମନୋନୀତ ହେବା ପରେ ସମର୍ଥକଙ୍କୁ ଭେଟି ଶକ୍ତି ପ୍ରଦର୍ଶନ କରିବାରେ ଲାଗିଛନ୍ତି । ଏହି କ୍ରମରେ ଆଜି ସିଦ୍ଧୁ ଅମୃତସର ବାସଭବନରେ ୬୨ ଜଣ ବିଧାୟକଙ୍କ ସହ...\nPolitics 'ଦିଲ୍ଲୀ ସରକାରଙ୍କ ତଥ୍ୟ କହୁଛି କୋଭିଡ୍ରେ ଅକ୍ସିଜେନ ଅଭାବରୁ ମୃତ୍ୟୁ ହୋଇନାହିଁ'\nଦେଶରେ କୋଭିଡରେ ଅକ୍ସିଜେନ ଅଭାବରୁ କୌଣସି ବ୍ୟକ୍ତିଙ୍କ ଜୀବନ ଯାଇନାହିଁ । ଏନେଇ କେନ୍ଦ୍ର ସରକାର କହିବା ପରେ ଏବେ ସରକାରଙ୍କୁ ଘେରିଛନ୍ତି ବିରୋଧୀ ।
